หุ้นฟื้นตามเอเซีย ปิดบวก  3 จุด
ปิดตลาดหุ้นช่วงเช้า หุ้นฟื้นตามเอเซีย ปิดบวก&nbsp; 3 จุด&nbsp;
26 พ.ค. 2553

ปิดตลาดหุ้นช่วงเช้า หุ้นฟื้นตามเอเซีย ปิดบวก  3 จุด  
นายชัย จิระเสวีนุประพันธ์ ผู้จัดการฝ่ายกลยุทธ์การลงทุน บริษัทหลักทรัพย์ พัฒนสิน กล่าวว่า  ตลาดหุ้นวันนี้ ( 26 พ.ค.) ฟื้นตัวเล็กน้อยหลังจากช่วง 2 วันที่ผ่านมา ปรับตัวลงกว่า 40 จุด และการฟื้นตัววันนี้อยู่ในทิศทางเดียวกับตลาดหุ้นเอเซีย  คาดว่าการฟื้นตัวจะเกิดขึ้นในช่วงสั้น ๆ 1-2 วันนี้ หากเป็นไปตามคาดการณ์ ดัชนีสามารถฟื้นตัวไปได้ถึง 745-750 จุด 
สำหรับแนวโน้มตลาดหุ้นช่วงบ่าย เชื่อว่าตลาดหุ้นมีโอกาสยืนในแดนบวกได้ รวมทั้งปัจจัยในประเทศ การประกาศตัวเลขเศรษฐกิจประจำเดือนเมษายน ยังมีทิศทางที่ดี รวมทั้งเชื่อว่าการพิจารณางบประมาณ ไม่มีปัญหา เป็นปัจจัยบวกกับตลาดหุ้นสั้น ๆ  
ด้านดัชนีตลาดหลักทรัพย์ วันที่ 26 พ.ค. เปิดตลาดมีแรงซื้อหุ้นขนาดใหญ่เข้ามา ส่งผลให้ดัชนีปรับตัวขึ้นไปสูงสุด 733.11 จุด เพิ่มขึ้น 11.82 จุด จากนั้นเริ่มมีแรงขายทำกำไรออกมา ฉุดดัชนีไหลลงมาปิด 724.39 จุด เพิ่มขึ้น 3.10 จุด หรือ 0.43 % มูลค่าซื้อขาย 8,622.74 ล้านบาท 
สำหรับหุ้นที่มีมูลค่าซื้อขายสูงสุด 5 อันดับแรก ประกอบด้วย PTT ปิด 236 เพิ่มขึ้น 3 บาท มูลค่าซื้อขาย 646.34 ล้านบาท BANPU ปิด 558 บาท เพิ่มขึ้น 4 บาท มูลค่าซื้อขาย 608.24 ล้านบาท CPF  ปิด 17.20 บาท เพิ่มขึ้น 0.30 บาท มูลค่าซื้อขาย 589.34 ล้านบาท PTTCH ปิด 89.25 บาท เพิ่มขึ้น 0.50 บาท มูลค่าซื้อขาย 472.60 ล้านบาท  PTTAR ปิด 25.50 บาท เพิ่มขึ้น 0.25 บาท มูลค่าซื้อขาย 443.52 ล้านบาท